
DRAFT CONTRACT DE PRESTARE DE SERVICII
AC/I/B/PS nr. _____ din ___.10.2026
În temeiul prevederilor Legii 98/2016 privind achiziţiile publice cu modificările si completările ulterioare s-a încheiat prezentul contract de prestare de servicii între:
1. PĂRŢI CONTRACTANTE
Autoritatea contractantă ADMINISTRATIA ROMANA A SERVICIILOR DE TRAFIC AERIAN - R.A. ROMATSA, cu sediul în Bucureşti, b-dul Ion Ionescu de la Brad nr. 10, telefon +40 21 208.31.00,  fax +40 21 230.24.42, număr de înmatriculare in Registrul Comerţului J1991001012402, cod de identificare fiscala RO 1589932, cod IBAN RO93 RNCB 0085 0441 8223 0013 BCR WTC, deschis la BCR WTC, reprezentata prin Marius Adrian COJOC – Director General şi Cristian CITU - RADU, Director Economic, în calitate de ACHIZITOR (BENEFICIAR), 

şi

________________, cu sediul în ____________________, telefon ______________, fax ______________, cod de identificare fiscală___________, cod IBAN  ________________ deschis la ____________, reprezentat legal prin _________,  ______________ şi ___________________, în calitate de PRESTATOR.
2. DEFINIŢII 
2.1  În prezentul contract următorii termeni vor fi interpretaţi astfel:

a) contract – actul juridic care reprezintă acordul de voinţă al celor două părţi încheiat între o autoritate contractantă, în calitate de achizitor, şi un prestator de servicii, în calitate de prestator;
b) achizitor şi prestator – părţile contractante, aşa cum sunt acestea numite în prezentul contract;

c) preţul contractului – preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) servicii – activităţi a căror prestare face obiectul contractului;

e) forţa majoră – reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f) zi - zi calendaristică; 

g) an - 365 de zile.

3. OBIECTUL CONTRACTULUI
3.1. În baza PAC-MED ediţia 1/ 2026 „Certificarea Medicală a Personalului Aeronautic și Asistența medicală pentru siguranța zborului” ale Regulamentului EU 340/2015, PRESTATORUL se obligă săîpresteze serviciile de examinare medicală şi/sau psihologică, inclusiv certificarea/recertificarea medicală, a candidaţilor/titularului unei licenţe aeronautice corespunzătoare următoarelor categorii de personal operativ care concură direct la siguranţa traficului : 

- controlorii de dirijare trafic aerian (CTA dirijare)

- controlorii de informere trafic aerian (CTA informare)

- personalul cu atribuţii şi responsabilităţi operaţionale încadrat pe alte funcţii.

Prestarea de servicii medicale de medicina muncii costau în:

- controlul medical la angajarea în muncă;

- controlul medical periodic;

- examenul medical de adaptare;

- examenul medical la reluarea activităţii de muncă;

- supraveghere medicală specială boli (profesionale);

- eliberarea Fisei de aptitudine;

- alte examene şi investigaţii;

3.2.
PRESTATORUL va efectua serviciile şi prestaţiile medicale la sediul său.

4. TARIFE, CONDIŢII DE TARIFARE ŞI DE PLATĂ A PRESTAŢIILOR
4.1. Contravaloarea prestaţiilor se va calcula pe baza tarifelor prevăzute în Anexa 3 la prezentul contract.
4.2. Prestatorul comunica achizitorului, până la data de 15 ale fiecărei luni, factura cuprinzând contravaloarea examinării medicale prestate în luna anterioară. Factura va fi însoţită obligatoriu de listele nominale cu valoarea examinării medicale aferente lunii anterioare, prestate către achizitor pe baza notificărilor transmise prestatorului, în conformitate cu prezentul contract. Listele vor fi semnate şi ştampilate de către un reprezentant autorizat al prestatorului şi vor conţine în mod obligatoriu:

- numele şi prenumele şi categoria personalului  examinat;

- data examinării ;

- contravaloarea serviciilor prestate.
Prestatorul va emite factura pentru serviciile prestate, în lei, iar plata serviciilor în termen de 30 de zile de la data comunicarii facturii (data comunicarii facturii electronice e–factura se considera data la care factura electronica este disponibilă pentru descărcare din SPV).

Factura electronică va cuprinde obligatoriu următoarele elemente principale:

· identificatorii de proces și de factură;

· data facturii;

· informații privind identificarea operatorului economic care a prestat serviciile;

· informații privind destinatarul facturii electronice (se va completa entitatea autoritatii contractante responsabila pentru care se va emite factura ex. RA ROMATSA - Administratia Centrala sau RA ROMATSA - Denumirea Subunitatii)

· informații privind beneficiarul plății;

· informații privind reprezentantul fiscal al emitentului;

· identificarea tipului de bunuri/produse livrate, servicii prestate sau lucrări executate;

· referirea la contractul de achiziții publice;

· cod CPV corespunzător obiectului de contract: (se va completa codul CPV aferent obiectului contractului pentru care se face achizitia din referatul de necesitate)

· e-mailul persoanei de contact din partea RA ROMATSA: (se va completa e-mailul persoanei responsabilă cu facturarea în cadrul contractului ex. persoana responsabila cu bun de plata)

· detalii privind prestarea serviciilor;

· instrucțiuni de plată;

· informații privind creditări sau debitări;

· informații privind pozițiile de pe factură;

· defalcarea TVA;

· totalul facturii.

4.3. Valoarea totală maximă a contractului, calculată pe baza tarifelor menţionate in Anexa 3 este de _______lei (fără TVA), astfel:

· - pentru revalidarea certificatului medical clasa III

· 600 salariati/an x ________ lei/salariat = _______ lei /an

- pentru examenul de medicina muncii:

· 600 salariati/an x _____ lei/salariat = ______ lei /an

Tarifele susmentionate pot fi actualizate de prestator, IN CAZURI EXCEPTIONALE IN SITUATIA MODIFICARII COSTURILOR DE BAZA, în baza unei fundamentări, în măsura în care costurile de bază se modifică. Modificarea acestora se poate efectua numai cu condiţia încheierii unui act adiţional la prezentul contract, şi vor fi aplicate asupra prestaţiilor începând cu 01 a lunii următoare celei acceptării noilor tarife.  

Atingerea valorii maxime a contractului nu reprezinta o obligativitate pentru Achizitor.

4.4. Achizitorul va efectua plata serviciilor de examinare medicală, prin transfer în contul bancar al prestatorului, în lei, pe baza facturilor intocmite lunar de către prestator, în termen de 60 de zile de la data comunicarii facturii. Data comunicarii facturii electronice e-factura se considera data la care factura electronica este disponibila pentru descarcare in sistemul national privind factura electronica.

4.5.  În cazul în care achizitorul refuză plata unei facturi/ părţi din valoarea unei facturi, acesta are obligaţia de a prezenta în scris prestatorului, justificări. Lipsa justificărilor într-un interval de 5 zile de la data scadenta pentru efectuarea plăţii, atrage perceperea de penalităţi în procent de 0,01 % din valoarea facturii datorata, pentru fiecare zi de întârziere.

5.  PENALITĂŢI

5.1. În cazul în care achizitorul nu onorează factura în termenul prevăzut la art. 5.4 prestatorul are dreptul de a aplica penalităţi de 0,01% pe zi de întârziere din valoare facturii datorata.

5.2. În cazul în care, din vina sa, prestatorul nu îşi îndeplineşte obligaţiile asumate/ nu isi indeplineste in mod corespunzator obligatiile asumate prin contract, achizitorul are dreptul de a aplica penalităţi de 0,01% pe zi de întârziere din valoarea serviciilor care au fost prestate cu întârziere/ nu au fost prestate corespunzator.

6. OBLIGAŢIILE PRESTATORULUI
6.1. Să execute serviciile de examinare medicală în baza comenzilor BENEFICIARULUI şi în conformitate cu normele şi standardele interne şi internationale în domeniu.

6.2. Dacă pe parcursul examenului medical se relevă factori de risc care pot aduce prejudicii securităţii zborurilor, conform Procedurilor şi Instrucţiunilor de Aeronautică Civilă (partea medicala) aprobate de AACR, PRESTATORUL poate extinde orice examinare până la elucidarea situaţiei medicale şi stabilirea aptitudinii profesionale.

6.3.Va întocmi si emite certificatul medical nominal pentru fiecare salariat examinat al BENEFICIARULUI; totodata acesta işi va asuma responsabilitatea pentru corectitudinea datelor înscrise în certificatul medical. Toate informaţiile medicale rezultate din examinări, evaluări si expertize, care stau la baza eliberării certificatului medical, sunt confidenţiale, prevazute in  PIAC MED ultima editie,  şi legilor în vigoare.

PRESTATORUL va fi exonerat de orice răspundere ce poate decurge din:

1. Furnizarea incompleta ori falsa sau neasigurarea informaţiilor relevante pentru evaluarea starii de aptitudine medicala a salariatului Beneficiarului şi condiţiilor adecvate de lucru la sediul BENEFICIARULUI;

2. nerespectarea de către angajaţii BENEFICIARULUI a programărilor la vizita medicală;

3. ignorarea de către BENEFICIAR a măsurilor profilactice şi curative recomandate de PRESTATOR;

4. alterarea stării de sănătate a angajaților BENEFICIARULUI la o dată ulterioară efectuării examinării medico-aeronautice.

6.4. Să întocmească pentru fiecare salariat examinat al achizitorului certificatul medical clasa 3 în conformitate cu prevederile PIAC – MED editia 5/2020, partea ATCO.MED.A.040  privind cerintele medicale pentru controlorii de trafic aerian precum si in conformitate cu Regulamentul UE 340/2015 , precum si avize medicale si avize psihologice conform Ordinului Ministerului Transporturilor si Infrastructurii si al Ministrului Sanatatii nr. 1.151/1.752/ septembrie 2021 şi să îşi asume responsabilitatea pentru corectitudinea datelor înscrise în cuprinsul acestuia. 

Toate informaţiile medicale, rezultate din examinări, evaluări şi expertize, care stau la baza eliberării certificatului medical clasa 3, precum si a avizelor medicale si psihologice sunt confidenţiale; la aceste informatii au acces, sub rezerva respectarii clauzelor de confidenţialitate, medicii si personalul medical care efectuează evaluarea.

6.5 Să întocmească şi să transmită Achizitorului,  pentru fiecare salariat examinat, fişă de aptitudine medicală  în 2 exemplare originale.

6.6. Să întocmească rapoarte de sănătate privind angajaţii examinati ai RA ROMATSA pe care le înaintează pentru a fi prezentate în cadrul comitetului de securitate şi sănătate în muncă al achizitorului în vederea stabilirii programelor de sănătate la locul de muncă al personalului RA ROMATSA.

6.7 Să colaboreze cu achizitorul în toate cazurile în care starea de sănătate a unui salariat impune schimbarea locului de muncă, a felului muncii, ori adoptarea unor altor soluţii.

6.8 Să întocmească lunar situația centralizatoare a prestațiilor medicale efectuate, în baza căreia se vor întocmi documentele de plată.

6.9. PRESTATORUL se obliga  sa respecte prevederile Anexei 4 privind  protecția datelor cu caracter personal.

7. OBLIGAŢIILE ACHIZITORULUI 
7.1 Se obligă să comunice PRESTATORULUI la sfârșitul fiecărui an calendaristic lista nominala cu salariații care vor efectua vizita medicala in anul următor.

Aceste liste sunt aproximative ele putând fi modificate pe parcursul anului calendaristic.

7.2 BENEFICIARUL dă asigurări că persoanele care derulează contractul sau cele care primesc/transmit corespondența sunt persoane autorizate de acesta, neputând invoca lipsa calității de reprezentant a acestora.
7.3 BENEFICIARUL se obliga sa înștiințeze personalul sau asupra faptului ca in caz de incapacitate temporară pentru activitățile profesionale pe o perioada de 21 de zile calendaristice neîntrerupte socotite din prima zi de îmbolnăvire, reluarea activității ca personal aeronautic se va face numai cu avizul AME, AMC sau AMS.

7.4 Se obligă să respecte toate condițiile de plată si termenele stabilite în prezentul contract.

7.5. BENEFICIARUL se obliga sa respecte prevederile Anexei 4 privind  protectia datelor personale.
8.  DURATA CONTRACTULUI
8.1. Contractul intră în vigoare la data semnării lui de ambele părţi şi este valabil până la stingerea tuturor obligatiilor partilor.
8.2. Servicii medicale ce fac obiectul prezentului contract se vor presta pe o perioada de 12 luni de la data intrarii in vigoare a contractului.

8.3. La sfarsitul perioadei de contract, partile pot conveni prin incheierea unui act aditional asupra prelungirii acestuia, ce va fi parte integranta a prezentului contract, cu mentinerea tarifelor ce sunt  stabilite prin prezentul contract.

9.  MODIFICAREA CONTRACTULUI
9.1. Prezentul contract poate fi modificat numai cu acordul părţilor, prin acte adiţionale semnate bilateral.
Contractul poate fi modificat, fara organizarea unei noi proceduri de atribuire, atunci cand modificarile, indiferent de valoarea lor, nu sunt substantiale, in sensul prevederilor legale in vigoare, respectiv in conformitate cu prevederile art. 221 din Legea nr. 98/2016.

9.2. Partea care iniţiază modificarea contractului este obligată să notifice în scris celeilalte părţi intenţia sa, cu cel puţin 15 zile calendaristice înainte de data negocierii actului adiţional. O astfel de notificare nu va exonera nici una dintre părţi de obligaţiile şi răspunderile rezultate din prezentul contract, asumate până la data efectivă a modificării.

9.3. Tarifele prevăzute în Anexa 3 pot fi actualizate de prestator, IN CAZURI EXCEPTIONALE IN SITUATIA MODIFICARII COSTURILOR DE BAZA, în baza unei fundamentări, în măsura în care costurile de bază se modifică. Modificarea acestora se poate efectua numai cu condiţia încheierii unui act adiţional la prezentul contract, şi vor fi aplicate asupra prestaţiilor începând cu 01 a lunii următoare celei acceptării noilor tarife.  
10.  REZILIEREA/INCETAREA CONTRACTULUI
10.1. Ambele părţi îşi rezervă dreptul de a rezilia prezentul contract pe baza unei notificări scrise, transmise celeilalte părţi cu cel puţin 30 de zile în avans, în situaţia în care cealaltă parte refuză, neglijează sau îndeplineşte cu rea credinţă prevederile sau obligaţiile asumate prin acest contract. O astfel de notificare nu va exonera pe nici una din părţi de obligaţiile şi răspunderile rezultate din acest contract, asumate până la data efectivă a rezilierii, iar pentru neexecutarea parţială sau în totalitate sau pentru neexecutarea corespunzătoare a obligaţiilor contractuale, părţile datorează despăgubiri pentru prejudiciile cauzate.

10.2. Independent de prevederile anterioare, fiecare parte contractantă poate denunţa unilateral prezentul contract pe baza unui preaviz scris transmis celeilalte părţi cu 90 de zile în avans. Un astfel de preaviz nu va exonera nici una din părţi de obligaţiile şi răspunderile rezultate din acest contract, asumate până la data efectivă a rezilierii.

10.3. Prezentul contract va înceta de drept fără o notificare în prealabil dacă una din părţi devine insolvabilă, a intrat în procedura de faliment sau a falimentat. Partea contractantă în cauză nu va fi exonerată însă de obligaţiile şi răspunderile rezultate din acest contract, asumate până la data constatării insolvabilităţii sau de la data declanşării judecătoreşti a procedurii falimentului.
10.4. Prezentul contract poate inceta:

a) prin acordul partilor;

b) la expirarea duratei contractului;

c)  in cazul dizolvarii, lichidarii, falimentului sau retragerii autorizatiei de functionare a prestatorului;

Prezentul contract inceteaza de plin drept, fără a mai fi necesară punerea în întârziere a prestatorului, fără încuviințarea vreunei instanțe judecătorești și/ sau arbitrale și fără a mai fi necesară îndeplinirea vreunei formalități prealabile, in cazul nerespectarii de catre prestator a oricarei obligatii prevazute in contract. 

11.  RĂSPUNDEREA CONTRACTUALĂ
11.1.  Părţile prezentului contract nu vor răspunde pentru neexecutarea la termen şi/sau în mod corespunzător, total sau parţial a oricăreia din obligaţiile care le incumbă în baza prezentului contract, dacă aceasta este rezultatul unui caz de forţă majoră aşa cum este definită prin lege.

11.2.  Partea care invocă forţa majoră este obligată să notifice celeilalte părţi în cel mult 5 (cinci) zile prin telex, fax şi/sau scrisoare recomandată, existenţa şi data de începere a evenimentului sau împrejurării considerate drept forţă majoră, trimiţând totodată în termen de 10 zile un document confirmativ emis de o autoritate competentă prin care să certifice realitatea şi exactitatea faptelor, datelor şi împrejurărilor cuprinse în notificarea menţionată.

11.3. Partea contractantă care a fost împiedicată să-şi execute obligaţiile din cauza unei situaţii de forţă majoră, după încetarea acesteia va relua îndeplinirea obligaţiilor. Forţa majoră nu va exonera nici una din părţi de obligaţiile şi răspunderile rezultate din acest contract, asumate până la apariţia forţei majore.

11.4. Dacă cazul de forţă majoră durează mai mult de 3 (trei) luni, prezentul contract se consideră reziliat de drept, fără a mai fi necesară îndeplinirea vreunei alte formalităţi.

11.5. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

12. CESIUNEA
12.1. Este permisă doar cesiunea creanţelor născute din prezentul contract, obligaţiile asumate prin prezentul contract ramânând în sarcina părţilor, astfel cum au fost ele stipulate şi asumate iniţial.

12.2. Cesiunea nu va exonera Prestatorul de nici o responsabilitate privind garanţia sau orice alte obligaţii asumate prin contract.
13.  LITIGII
13.1.  Prezentul contract este guvernat de legea română.

13.2. Litigiile de orice fel, decurgând din derularea prezentului contract se vor soluţiona pe cale amiabilă iar în cazul în care acest lucru nu este posibil, vor fi supuse soluţionării instanţelor judecătoreşti competente.

14. COMUNICĂRI
14.1. (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

14.2. Comunicările între părți se pot face şi prin fax, e-mail  ori prin telefon, în acest din urmă caz, cu condiția confirmării în scris a primirii comunicării.

14.3. Corespondența dintre Achizitor şi Prestator, legată de derularea prezentului contract se va efectua la următoarele contacte:
Pentru Achizitor:
R.A. ROMATSA –  Dna Doctor Petruta FLORIAN, e-mail: petruta.florian@romatsa.ro, tel: 021 2083248.  
Pentru Prestator: 
_______________________________________ 

e-mail: ____________________________.
Medic _________________
e-mail: ____________________________
14.4. În cazul în care datele de contact mai sus menționate își pierd valabilitatea, partea în cauză va notifica acest lucru celeilalte părți, desemnând alte date de contact, în termen de 2 zile de la data la care s-a produs modificarea.

15.  CLAUZE SPECIALE
15.1. Prestatorul poate refuza prestarea unui serviciu dacă angajatul achizitorului nu respectă regulile şi normele necesare exercitării actului medical în cadrul serviciului care se prestează sau achizitorul nu confirmă în scris calitatea de angajat pentru personalul expertizat.

15.2. În cazul schimbării sediului atât achizitorul cât şi prestatorul sunt obligaţi să se înştiinţeze reciproc în termen de 10 zile de acest lucru. În caz contrar părţile contractante sunt răspunzătoare pentru neîndeplinirea obligaţiilor prezentului contract.

15.3. Prezentul contract a fost încheiat, în două exemplare originale, câte unul pentru fiecare parte contractantă, ambele exemplare având aceeaşi valoare juridică. 

Fac parte integrantă din prezentul contract următoarele documente:

· Anexa 1 –  Caiet de sarcini si cerinte privind serviciile de medicina muncii;

· Anexa 2 –  Oferta Prestatorului cuprinzand lista examinărilor medicale - tarife;
· Anexa 3 – Modele avize conform PAC – MED, in vigoare;
· Anexa 4 - Prelucrarea datelor cu caracter personal si rolul partilor.

ANEXA 4 la Contractul 
AC/I/B/PS nr. _____ / _____.___.2026
PRELUCRAREA DATELOR CU CARACTER PERSONAL ȘI ROLUL PĂRȚILOR

A. Atunci când prelucrează date cu caracter personal în legătură cu prezentul contract, fiecare Parte se obligă să se conformeze cu legislația aplicabilă privind protecția datelor cu caracter personal, incluzând, dar fără a se limita la, prevederile Regulamentului (UE) 2016/679 (GDPR), legislația de punere în aplicare și deciziile pe care autoritatea de supraveghere din România (ANSPDCP) le poate emite din când în când în legătură cu acestea. 

B. În contextul încheierii și executării Contractului, Părțile vor prelucra o serie de date cu caracter personal, respectiv: 

a) datele cu caracter personal ale persoanelor de contact ale Achizitorului (Persoanele de Contact ale Achizitorului) dezvăluite de acesta către Prestator: nume, prenume, adresă de email, număr de telefon; 

b) datele cu caracter personal ale persoanelor de contact ale Prestatorului (Persoanele de Contact ale Prestatorului) dezvăluite de acesta Achizitorului: nume, prenume, adresă de email, număr de telefon; 

c) În scopul îndeplinirii obligațiilor asumate prin prezentul Contract, Prestatorul solicită Beneficiarului iar Achizitorul se obligă să pună la dispoziţia Prestatorului date cu caracter personal solicitate de Prestator și considerate, în mod justificat, de acesta ca fiind minim necesare pentru îndeplinirea obligațiilor stabilite prin prezentul contract. Datele cu caracter personal care pot fi comunicate Prestatorului de Achizitor sunt: nume, prenume, telefon, email, telefon, funcţie si alte date personale;

C. În ceea ce privește prelucrarea datelor cu caracter personal ale persoanelor vizate menționate la pct. B de mai sus, Părțile vor stabili în mod individual mijloacele și scopurile prelucrării datelor cu caracter personal. Pentru evitarea oricărui dubiu, în ceea ce privește datele persoanelor vizate: 

a) Prestatorul, în calitate de furnizor de Servicii, determină împreună cu Achizitorul scopurile prelucrării și stabilind mijloacele prelucrării datelor cu caracter personal potrivit propriilor termeni și condiții aplicabile serviciilor prestate și prin urmare, cu privire la aceste operațiuni de prelucrare, va acționa în calitate de operator. 

b) Achizitorul prelucrează aceste categorii de date, astfel cum sunt acestea dezvăluite către Prestator sau obținute de la Prestator, după caz, conform Contractului, în baza raporturilor juridice pe care acesta le are cu utilizatorii serviciilor și, prin urmare, cu privire la aceste operațiuni de prelucrare, va acționa în calitate de operator.

D. Furnizorul, în calitate de operator de date: 

a) prelucrează datele cu caracter personal ale Persoanelor de Contact ale Achizitorului în scopul încheierii și executării Contractului, precum și în scopul transmiterii de comunicări Persoanelor de Contact ale Clientului; 

b) asigură informarea adecvată a Persoanelor de Contact ale Prestatorului în ceea ce privește dezvăluirea către Client a datelor cu caracter personal și prelucrarea lor în scopul încheierii și executării Contractului; 

c) prelucrează datele cu caracter personal ale persoanelor vizate în scopul desfășurării activităților specifice realizării prezentului contract; 

d) este responsabil de implementarea unor măsuri tehnice și organizatorice adecvate pentru a asigura securitatea și confidențialitatea datelor cu caracter personal ale persoanelor vizate prelucrate conform Contractului, în special, ale persoanelor vizate.

e) se conformează obligațiilor ce-i revin în calitate de operator în ceea ce privește încălcarea securității datelor cu caracter personal, în special, în cazul datelor cu caracter personal ale Utilizatorilor serviciilor a căror securitate este compromisă și, totodată, informează Achizitorul cu privire la orice astfel de încălcare a securității datelor cu caracter personal fără întârziere nejustificată; în scopul îndeplinirii obligațiilor sale de notificare a unei astfel de încălcări a securității datelor cu caracter personal, Prestatorul poate solicita Achizitorului furnizarea datelor de contact ale persoanelor vizate, în măsura în care acestea nu au fost anterior furnizate către Achizitor conform Contractului; 

f) desemnează un responsabil cu protecția datelor cu caracter personal, care poate fi contactat de către Achizitor, pentru aspecte legate de protecția datelor cu caracter personal, la următoarea adresă de e-mail: alexandru.botoc@romatsa.ro. 

E. Beneficiarul, în calitate de operator de date:

a) prelucrează datele cu caracter personal ale Persoanelor de Contact ale Prestatorului pentru scopul încheierii și executării Contractului, asigurându-se astfel că dezvăluirea către Prestator a datelor cu caracter personal ale persoanelor vizate respectă cerințele legislației aplicabile, în special în ceea ce privește utilizarea unui temei adecvat al prelucrării datelor și asigurarea informării adecvate a persoanelor vizate cu privire la dezvăluirea datelor cu caracter personal către Prestator, conform acestui Contract; 

b) este responsabil de implementarea unor măsuri tehnice și organizatorice adecvate pentru a asigura securitatea și confidențialitatea datelor cu caracter personal;

c) în cazul solicitării de informații suplimentare primite din partea Prestator pentru scopul îndeplinirii obligației de notificare a încălcării securității datelor, conform art. X.4. lit. e), Achizitorul furnizează datele cu caracter personal necesare, în conformitate cu principiul minimizării fără întârzieri nejustificate; 

d) prelucrează datele cu caracter personal ale Persoanelor de Contact ale Prestatorului în scopul încheierii si executării Contractului; 

e) asigură informarea adecvată a Persoanelor de Contract ale Achizitorul în ceea ce privește dezvăluirea către Prestator a datelor cu caracter personal și prelucrarea lor în scopul încheierii și executării Contractului; 

f) desemnează un responsabil cu protecția datelor cu caracter personal, care poate fi contactat de către Prestator, pentru aspecte legate de protecția datelor cu caracter personal, la următoarea adresă de e-mail: dpo@romatsa.ro. 

